CELEX: 62022TN0026
Language: da
Date: 2022-01-13 00:00:00
Title: Sag T-26/22: Sag anlagt den 13. januar 2022 — CIMV mod Kommissionen

7.3.2022   
            
            
               DA
            
            
               Den Europæiske Unions Tidende
            
            
               C 109/30
            
         
      Sag anlagt den 13. januar 2022 — CIMV mod Kommissionen
      (Sag T-26/22)
      (2022/C 109/39)
      Processprog: fransk
      
         Parter
      
      
         Sagsøger: Compagnie industrielle de la matière végétale (CIMV) (Neuilly-sur-Seine, Frankrig) (ved advokaterne B. Le Bret, R. Rard og P. Renié)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen antages til realitetsbehandling, og sagsøgeren gives medhold.
               
            
                  —
               
               
                  Den anfægtede afgørelse annulleres.
               
            
                  —
               
               
                  Subsidiært annulleres artikel 3 i den anfægtede afgørelse, for så vidt som den fastsætter, at der skal ske tvangsfuldbyrdelse.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af Europa-Kommissionens afgørelse C(2021) 7932 final af 28. oktober 2021 vedrørende inddrivelse af et beløb på 5 888 214,59 EUR med tillæg af renter, som skal betales af CIMV, har sagsøgeren fremsat fire anbringender.
      
                  1.
               
               
                  Første anbringende om den åbenbare materielle fejl, der følger af, at der ikke er blevet taget hensyn til den af CIMV foreslåede tidsplan og af, at den anfægtede afgørelse er blevet utilstrækkeligt begrundet.
               
            
                  2.
               
               
                  Andet anbringende om tilsidesættelse af princippet om beskyttelse af den berettigede forventning og af retssikkerhedsprincippet.
               
            
                  3.
               
               
                  Tredje anbringende om tilsidesættelse af retten til forsvar, af retten til at blive hørt og af princippet om god forvaltning.
               
            
                  4.
               
               
                  Fjerde anbringende om tilsidesættelse af proportionalitetsprincippet og af formålet om en effektive beskyttelse af Unionens finansielle interesser.